CELEX: 62016TB0010
Language: hu
Date: 2016-04-06 00:00:00
Title: T-10/16. R. sz. ügy: A Törvényszék elnökének 2016. április 6-i végzése – GABO:mi kontra Bizottság („Ideiglenes intézkedés — Támogatások — Az Európai Közösség kutatási, technológiafejlesztési és demonstrációs tevékenységekre vonatkozó hatodik és hetedik keretprogramja (2002-2006 és 2007-2013) — A nyújtott támogatások egy részének visszatérítését kérő levelek — Terhelési értesítés — Végrehajtás felfüggesztése iránti kérelem — Elfogadhatóság — A sürgősség hiánya”)

30.5.2016   
            
            
               HU
            
            
               Az Európai Unió Hivatalos Lapja
            
            
               C 191/33
            
         A Törvényszék elnökének 2016. április 6-i végzése – GABO:mi kontra Bizottság
   (T-10/16. R. sz. ügy)
   ((„Ideiglenes intézkedés - Támogatások - Az Európai Közösség kutatási, technológiafejlesztési és demonstrációs tevékenységekre vonatkozó hatodik és hetedik keretprogramja (2002-2006 és 2007-2013) - A nyújtott támogatások egy részének visszatérítését kérő levelek - Terhelési értesítés - Végrehajtás felfüggesztése iránti kérelem - Elfogadhatóság - A sürgősség hiánya”))
   (2016/C 191/44)
   Az eljárás nyelve: angol
   
      Felek
   
   
      Felperes: GABO:mi Gesellschaft für Ablauforganisation:milliarium mbH & Co. KG (München, Németország) (képviselők: M. Ahlhaus és C. Mayer ügyvédek)
   
      Alperes: Európai Bizottság (képviselők: S. Delaude, S. Lejeune és M. Sickierzyńska meghatalmazottak)
   
      Az ügy tárgya
   
   Az egyrészt az Európai Közösség kutatási, technológiafejlesztési és demonstrációs tevékenységekre vonatkozó hatodik és hetedik keretprogram (2002-2006 és 2007-2013) keretében a felperesnek nyújtott támogatások egy része visszatérítésének elrendeléséről a felperest értesítő 2015. december 2-i bizottsági két levél, másrészt a felperes által 1 770 417,29 euró 2016. január 15-ig történő megfizetésére kötelező bizottsági terhelési értesítés végrehajtásának felfüggesztése iránti kérelem.
   
      A végzés rendelkező része
   
   
               1)
            
            
               A Törvényszék elnöke az ideiglenes intézkedés iránti kérelmet elutasítja.
            
         
               2)
            
            
               A Törvényszék elnöke a T–10/16 R. sz. ügyben 2016. január 18-án hozott végzést visszavonja.
            
         
               3)
            
            
               A Törvényszék elnöke a költségekről jelenleg nem határoz.